Document ID: 32007D0876

ODLOČBA KOMISIJE
z dne 19. decembra 2007
o spremembi Odločbe 2007/25/ES glede podaljšanja njenega obdobja uporabe
(notificirano pod dokumentarno številko C(2007) 6395)
(Besedilo velja za EGP)
(2007/876/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (1) ter zlasti člena 18 Uredbe,
ob upoštevanju naslednjega:
(1)
Odločba Komisije 2007/25/ES z dne 22. decembra 2006 glede nekaterih zaščitnih ukrepov v zvezi z visoko patogeno aviarno influenco in premiki hišnih ptic, ki spremljajo svoje lastnike v Skupnost (2), se uporablja do 31. decembra 2007.
(2)
Vendar se izbruhi aviarne influence, ki jih povzroča visoko patogeni sev aviarne influence H5N1, še zmeraj redno odkrivajo v nekaterih državah članicah Svetovne organizacije za zdravje živali (OIE). Bolezen zato še ni obvladana. Poleg tega se v državah po vsem svetu pojavljajo primeri bolezni pri človeku in celo smrtni primeri zaradi tesnega stika z okuženimi pticami.
(3)
Da bi preprečili širjenje virusa aviarne influence zaradi premika hišnih ptic na območje Skupnosti iz tretjih držav, je ustrezno podaljšati obdobje uporabe Odločbe 2007/25/ES do 31. decembra 2008.
(4)
Odločbo 2007/25/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V členu 6 Odločbe 2007/25/ES se datum „31. decembra 2007“ nadomesti z „31. decembra 2008“.
Člen 2
Ta odločba je naslovljena na države članice.
V Bruslju, 19. decembra 2007

Labels: 8
3
20
6